එදා හරියටම දිනය වර්ෂ 1970 ජුනි මාසේ 3 වැනිදා. කියුබාවේ හවානා ගුවන් තොටුපළේ සිට ස්පාඤ්ඤයේ මැඩ්රිඩ් ගුවන් තොටුපළ දක්වා පියාසර කරන්නට නියමිත ලෝක ප්‍රකට අයිබේරියා ගුවන් සමාගමට අයත් ඩී.සී. 8 ජෙට් යානය අඩි 11,500ක් දිගු ධාවන පථය දිගේ වේගයෙන් ඇවිත් වේගය බාලකරල අනෙක් ධාවන පථයට දැම්මා විතරයි අසළ පඳුරක සැඟවී සිටි කොල්ලන් දෙන්නා බඩගාගෙන ගිහින් එක පාරටම ගුවන් යානය දෙසට ආවා. රෝද සවිකර ඇති ෆෝක් දෙකකට ගොඩ වෙන්න කලින් කතිකා කරගෙන තිබුණත් හදිසියකට ගොඩවුණේ එකම රෝදයකට. නමුත් කඩිනම් වුණු රැමිරස් ළාබාල තම මිත්‍ර පෙරස්ට ඉඩදීලා වහාම වෙනත් රෝදයකට නැගුණා. වේගය වැඩිකරගත් යානය ගුවනට නැගී ටික ටික රෝද ටික බඳ තුළට ගැනීම ඇරඹුවා. සාමාන්‍යයෙන් ගුවන් යානයක් ගුවන් ගත වුණාට පස්සේ රෝද සෙට් තුනම යානයේ බඳ තුළ ඇති පෙට්ටියට ගිලාබහිනවා. මේ බව පෙරස්ට වඩා රැමිරස්හො ඳින්ම දැගෙන හිටියා. ඒ නිසා රෝද කට්ටලය ගිලෙනවාත් එක්කම රැමිරස් ඒ යකඩ බඳ තදින් අල්ලා ගත්තා. ඔහුට දැනුණේ ඔහුගේ මරණය දැන් අත ළඟ වගේ කියල. හුස්ම හිරවෙනවා. යානයේ හඬට කන් අඩි පුපුරනවා. මුකුත් කර කියා ගන්න බැහැ.
ගුවන් යානය දෙසට ආවේ කවුද?
පඳුරක සැඟවී සිටි කොල්ලන් දෙන්නා